Wilhelm Fabry

**Vilhelm Fabri** (, ; Hilden, 25. jun 1560 — Bern, 15. februar 1634) je bio jedan od najvećih nemačkih hirurga na prelazu iz 16. veka u 17. vek, izumitelj hirurških instrumenata i reformator praktične hirurgije u Nemačkoj.

## Život i delo
Vilhelm Fabri je rođen u Nemačkoj 25. jun 1560. u Hildenu kod Diseldorfa. Njegov otac, Petar Andreas Fabri koji je bio službenik, umro je kada je Fabri imao deste godina. Za vreme školovanja u srednjoj školi u Kelnu, Fabri je pokazao talenat za jezike, i to ne samo za nemački, već i za latinski, francuski, grčki i hebrejski. Zbog ratnih prilika i rane smrti oca Fabri nije mogao studirati medicinu na fakultetu, kao što je to želeo, već je radio i stručno se usavršavao kao pomoćnik mnogobrojnim „vidarima rana“. Nakon što je savlado posao „vidara rana“ Fabri se osamostalio i prvo je radio u rodnom Hildenu, a zatim Kelnu, Ženevi, Bernu i drugim Nemačkim i Švajcarskim gradovima. Najduže je živeo i radio u Bernu gde je jedno vreme radio kao gradski lekar.

Iako nije imao fakultet Fabri je posedovao odlična znanja iz klasične naučne literature. On je bio jedan od prvih zapadnih lekara koji je počeo da izučava kinesku medicinu. Za vreme svog rada Fabri je stalno nastojao da hirurgiji da obimnu teoretsku osnovu i u praksi primeni nova otkrića iz anatomije i interne medicine. Fabri je prvi predložio da se amputacija udova izvodi u zdravom tkivu, iznad gangrenoznog ili nagnječenog mesta. 

Fabri je prvi izvršio podelu opekotina, koja je proistekla iz njegovog rada u lečenju ustrelina i opekotina. On je prvi lekar koji je izvadio žučni kamenac bolesniku (1618). Fabri je usavršio i poboljšao mnoge operativne zahvate i osmislio veći broj novih hirurških instrumenata.

Na predlog svoje supruge 1624. obavio je otstranjivanje komadića metala iz rožnjače oka jednog bolesnika primenom magneta. Prvi je otstranio kod žene obolele od tumora, celu dojku i pazušne limfne čvorove.

## Bibliografija
* *Spiegel des menschlichen Lebens* *Fabricius Hildanus, Wilhelm*. - Hilden : Museums-u. Heimatverein, 2010
* *Christlicher Schlaftrunk Fabricius Hildanus, Wilhelm*. - Hilden : Stadtarchiv, 1988
* *Ausgewählte Observationes Fabricius Hildanus, Wilhelm*. - Leipzig : Zentralantiquariat d. DDR, 1968, Unveränd. Nachdr. [d. Ausg.] Leipzig, Barth, 1914
* *Gründlicher Bericht vom heissen und kalten Brand, welcher Gangraena et Sphacelus oder S. Antonii- und Martialis-Feuer genannt wird Fabricius Hildanus, Wilhelm.* - Bern : Huber, 1965
* *Wilhelm Fabry von Hilden Wuppertal-Elberfeld* : Martini u. Grüttefien, 1957

## Izvori

* Schaefer, R. J. *Wilhelm Fabricius von Hilden. Sein leben und seine verdienste um die chirurgie*. Studien aus der Geschichte der chirurgie. Breslau, 1904.
* Jones, E. W. *The life and works of Guilhelmus Fabricius Hildanus (1560-1634)*. Part II. Med Hist 4: 196-209, 1960.
* *Životopis Wilhelm Fabry na stránkách Muzea Wilhelma Fabryho* [online]. Wilhelm-Fabry-Museum, [cit. 2008-09-07]. Dostupné online. 
* Straub, V. *The ophthalmology of Fabricius Hildanus in the 17th century*. Doc Ophthalmol 74, 1-2: 21-29, 1990.
* Georg Becker, *Wilhelm Fabry von Hilden* (Niederbergische Beiträge vol. 6, ed. Heinrich Strangmeier), Wuppertal 1957 (German)
* 
*